201 



inclinatæ, producte oblongæ, triplo longiores quam latiores, 

 supra convexiusculæ, infra planæ, supra setulis minutis parce 

 dispersæ. Trochanteres femoribus quadruplo breviores iisque 

 quadruplo humiliores, infra spissius setulosi. Femora coxis 

 tertia ferme parte breviora iisque duplo pæne humiliora, 

 oblique visa clavata, quadruplo longiora quam altiora, infra 

 spisse setulosa. Tibiæ femoribus tertia sextaque parte breviores 

 iisque tertia parte humiliores, pæne lineares, infra duplici 

 serie spinosæ, spinis gracillimis, altitudinem tibiarum vix 

 superantibus longitudine. Tarsi sexta parte tibiis breviores 

 iisque tertia parte humiliores, pæne lineares, margin e inferiore 

 minute spinuloso spinisque uniseriatim dispositis armato gra- 

 cillimis, altitudinem tarsorum paulo superantibus longitudine. 

 Tibiæ et tarsi latere posteriore sub marginem superiorem 

 uniseriatim spisse ciliato, ciliis tibialibus ad apicem tibiæ 

 versus sensim longitudine crescentibus, tarsalibus vero ad 

 apicem tarsi versus longitudine paulum decrescentibus. Ungulæ 

 æquales, gracillimæ, compressæ, valde acuminatæ, sub apicem 

 aliquantum incurvæ , tarsis duplo breviores iisque triplo 

 ferme humiliores. 



Abdomen præter stilum terminalem longitudinem con- 

 junctam capitis et thoracis complens iisque convexitate mar- 

 ginibusque continuum, ad apicem versus sensim acuminatum, 

 annulo octavo duplo ferme angustiore quam capite, annulis 

 brevissimis, valde transversis, longitudine tamen ad postremum 

 versus paulum crescentibus. Scuta dorsalia completa, integra, 

 ante latius emarginata, post subtruncata, angulis annulis 

 prioribus rotundatis, posterioribus subrectis: tenuissime margi- 

 nata, levissime transverse reticulate rugosula, præter primum 

 et octavum margine laterali et posteriore spinis brevibus 

 pectinatis ciliisque longis, natatoriis sparsis. Annulus octavus 

 conicus, utrinque supra cercos emarginatus, stilo terminali con- 

 tinuus. Stilus leviter sursum curvatus, longitudine abdominis, 

 teres, conicus, ad apicem versus sensim valde extenuatus, 

 setulis brevissimis ciliisque longioribus natatoriis sparsus. 

 Annulus nonus sub annulum octavum retractus, constans 

 solummodo margine acetabulorum, quibus cerci inseruntur. 



